Ruta interpretativa pel Barranc del Mandor a l'Eliana
16 de juny de 2021

L'Ajuntament, juntament amb la Coordinadora en Defensa dels Boscos del Túria i amb la col·laboració del Parc Natural del Túria, ha organitzat per a aquest dissabte, 19 de juny, un itinerari interpretatiu pel Barranc de Mandor. El recorregut servirà també per a dur a terme una activitat de voluntariat ambiental promoguda per l'alumnat d'Infantil del CEIP El Garbí, i netejar així aquest emblemàtic espai natural de l'Eliana.

La cita, emmarcada en el projecte ‘Ecoaula’ d'educació soci-ambiental impulsat pel Consistori en col·laboració amb diverses entitats locals, arrancarà a partir a les 9.30 hores des del Molí de la Lluna i continuarà en un passeig fins al baixador de Montesol.

Les persones interessades a participar han d'enviar un correu electrònic indicant nom, cognoms, edat i telèfon de contacte al correu electrònic mediambient@leliana.es . Les places seran limitades.

Tal com ha explicat l'edil de Sostenibilitat Ambiental, Cristina Díaz, aquesta acció de voluntariat ambiental que es realitza periòdicament des de fa alguns anys, està destinada a sensibilitzar a la ciutadania sobre la importància de la reducció i reciclatge dels residus que afecten de manera descontrolada d'aquesta zona de gran potencial paisatgístic i natural. “En aquesta ocasió formarà part d'una interessant ruta interpretativa que ens permetrà conéixer i valorar, amb major profunditat, el nostre patrimoni natural”, ha afirmat.